विजय ज़ोल ने नाबाद 451 रन बनाकर रचा इतिहास  
विजय जोल ने कूच बिहार ट्रॉफ़ी में युवराज सिंह के रिकॉर्ड को पीछे छोड़ दिया। महाराष्ट्र के ऑस्ट्रेलियाई कोच डेविड एंड्रूज विजय को लंबी रेस का घोड़ा मानते हैं।
इंदौर में वीरेन्द्र सहवाग के लगाए गए दोहरे शतक का खुमार इस कदर बरकरार है कि इस वक्त सहवाग के अलावा क्रिकेट में कोई दूसरा स्वाद फीका लग रहा है लेकिन इन सबके बावजूद महाराष्ट्र के 17 साल के विजय ज़ोल भी चर्चा में छाए हुए हैं।  गुरुवार को असम के ख़िलाफ़ महाराष्ट्र की अंडर 19 टीम के बाएं हाथ के इस बल्लेबाज़ ने नाबाद 264 रन बनाए थे और क्रीज़ पर टिके रहे। शुक्रवार को इसी टूर्नामेंट में युवराज सिंह के 11 साल पहले बनाए 358 रन के रिकॉर्ड को पीछे छोड़ते हुए नाबाद 451 रन बना लिए।  महाराष्ट्र टीम के ऑस्ट्रेलियाई कोच डेविड एंड्रूज विजय को लंबी रेस का घोड़ा मानते हैं।